Rhieni'n flin dros ddifrod ffiaidd i gofeb eu mab - North Wales Live
Rhieni'n flin dros ddifrod ffiaidd i gofeb eu mab
Neithiwr condemniodd tad y fandaliaid a fu'n chwalu cofeb i'w fab.
09:55, 12 MAY 2010
Neithiwr condemniodd tad y fandaliaid a fu'n chwalu cofeb i'w fab. Bu farw Rhodri Rhys Roberts, 17 oed, ar ôl damwain car yn Llandudno yn 2006, pan oedd mewn car a yrrwyd gan Anthony Jonathan Miller, 18 oed, o Kensington Avenue, Hen Golwyn, a blediodd yn euog o yrru'n ddiofal.
Rhoddodd ei ffrindiau ysgol furlun gyda lluniau a barddoniaeth er cof am Rhodri yn Ysgol y Creuddyn ym Mae Penrhyn, lle roedd yn ddisgybl. Ond dros y penwythnos torrodd fandaliaid i mewn a chwalasant y murlun.
Dywedodd Roderick, tad Rhodri, o Hen Golwyn fod hyn wedi ei ypsetio, ac roedd yn gobeithio bydd cydwybod y fandaliaid yn eu gorfodi i gyfaddef eu cam. Roedd y ffaith fod y gofeb yn yr ysgol yn gysur mawr i'r teulu.
Roedd y fandaliaid wedi malu gwaith arlunio disgyblion, ac offer cegin a llestri hefyd, ac roedd y ffaith eu bod wedi malu'r rhain yn ogystal â'r murlun yn lleddfu siom y teulu rhywfaint, oherwydd nid oedd yn ymddangos fel gweithred llawn mor bersonol yn erbyn Rhodri, ond gobeithiodd y bydd yr iobs yn cael eu dal.
Disgrifiodd yr heddlu'r fandaliaeth fel gweithred ffiaidd, ac roeddynt yn apelio am dystion. Roedd y myfyrwyr mewn trallod, ac roedd angen y gwaith arlunio gan rhai o'r myfyrwyr erbyn eu harholiadau.